cyanic-selkie/wikianc huggingface dataset:
กฤตติกุล บุญลือ
การเสียชีวิต
วันที่ 20 มิถุนายน พ.ศ. 2551 กฤตติกุล บุญลือ ทำหน้าที่เป็นหัวหน้าชุดเจ้าหน้าที่ตำรวจตระเวนชายแดนชุดพลร่มพิเศษ 01 ของฐานปฏิบัติการตำรวจตระเวนชายแดน ออกลาดตระเวนที่ตำบลเขื่อนบางลาง อำเภอบันนังสตา จังหวัดยะลา แล้วถูกกลุ่มก่อความไม่สงบซุ่มโจมตีด้วยอาก้าและเอ็ม 16 โดยมีการปะทะกันเป็นเวลากว่า 10 นาที ส่งผลให้กฤตติกุลเสียชีวิตในที่เกิดเหตุ และเจ้าหน้าที่ได้รับบาดเจ็บอีก 4 นาย ขณะที่เพื่อนคนอื่นได้ส่งข้อความอวยพรวันเกิดผ่านโทรศัพท์มือถือ โดยไม่ทราบว่าเขาเสียชีวิต ตลอดจนไม่สามารถนำศพออกจากบริเวณปะทะได้ตั้งแต่ช่วงสายจรดค่ำ
ทั้งนี้ กฤตติกุลเสียชีวิตที่อำเภอบันนังสตา ซึ่งเป็นอำเภอเดียวกับที่ธรณิศ ศรีสุข และสมเพียร เอกสมญา เสียชีวิตจากการปฏิบัติหน้าที่ ส่งผลให้สถานที่ดังกล่าวได้รับการขนานนามว่าเป็นสมรภูมิของวีรบุรุษสีกากีในสมัยนั้น
ปฏิกิริยาตอบรับ
ส่วนร้อยตำรวจตรี เร๊าะมัน หะนิแร เพื่อนร่วมรุ่นจากโรงเรียนนายร้อยตำรวจ รู้สึกเสียใจมากเมื่อทราบข่าวการเสียชีวิต เขากล่าวถึงกฤตติกุลว่าเป็นคนนิสัยดี และเป็นที่รักของเพื่อนฝูง
ผลที่ตามมา
ในเบื้องต้น กฤตติกุลได้รับการคาดปูนบำเหน็จความชอบ 9 ขั้น แต่เนื่องด้วยเขาปฏิบัติหน้าที่เป็นรอบปีงบประมาณเกินกว่า 6 เดือน จึงได้รับการเลื่อนขั้นรวม 10 ขั้น และได้รับยศพันตำรวจตรี
เรื่องราวของเขาได้รับการถ่ายทอดเป็นละครเทิดพระเกียรติชุดปิดทองหลังพระ ตอนความฝันอันสูงสุด (ศรราม เทพพิทักษ์ รับบทเป็นกฤตติกุล บุญลือ และวันชนะ สวัสดี รับบทเป็นธรณิศ ศรีสุข) รวมถึงละครเทิดพระเกียรติชุดหัวใจเดียวกัน (ชินวุฒ อินทรคูสิน รับบทเป็นกฤตติกุล บุญลือ และศุภกรณ์ กิจสุวรรณ รับบทเป็นธรณิศ ศรีสุข)
ส่วนในปี พ.ศ. 2559 ทางสำนักงานตำรวจแห่งชาติสามารถจับคนร้ายที่สังหารกฤตติกุล บุญลือ โดยเชื่อว่าสามารถจับกุมได้เกือบทั้งหมด
เครื่องราชอิสริยาภรณ์
(หลังเสียชีวิต)
พระอุทัยประเทศ (บัว นิวงษา)
พระอุทัยประเทศ (บัว นิวงษา) เจ้าเมืองฮามองค์แรก เจ้าเมืองลำองค์แรก และเจ้าเมืองรามราชองค์แรก ปัจจุบันคือตำบลรามราช อำเภอท่าอุเทน จังหวัดนครพนม มีนามเดิมว่า ท้าวบัว หรือ อาชญาบัว สืบเชื้อสายจากเจ้านายเผ่ากะโซ่หรือโส้เมืองเซียงฮ่ม (เซียงฮม) ในลาว เป็นต้นตระกูล นิวงษา และ แก้วนิวงศ์ ของตำบลรามราช อำเภอท่าอุเทน จังหวัดนครพนม
อพยพไพร่พล
พ.ศ. 2376 หลังสงครามเจ้าอนุวงศ์แห่งเวียงจันทน์ (ครองราชย์ พ.ศ. 2348-2371) เสร็จสิ้น พระเจ้าแผ่นดินญวนส่งกองทัพเข้ายึดหัวเมืองต่าง ๆ ของล้านช้างตอนใต้และเขมรเพื่อขยายอิทธิพลทางการเมือง ราษฎรลาวบรรดาเผ่าแถบหัวเมืองลาวอีสานตอนล่างถูกรบกวน ฝ่าย ร.3 ของสยามเห็นเป็นโอกาสยึดครองล้านช้างบ้างจึงโปรดฯ ให้เจ้าพระยาบดินทรเดชา (สิงห์ สิงหเสนี) เป็นแม่ทัพยกไปรบญวนที่อาณาจักรเขมรและไซ่ง่อน เพื่อตัดกำลังญวนไม่ให้มีอิทธิพลเหนือล้านช้างและเขมร สงครามระหว่างทัพญวนกับสยามยืดเยื้อเป็นเวลานานจน พ.ศ. 2390 จึงยุติลงโดยสยามพ่ายแพ้แล้วทำสัญญาสงบศึกกับญวน สงครามนี้เรียกว่าอานามสยามยุทธ์ ผลพวงทำให้ราษฎรลาวบรรดาเผ่าในล้านช้างตอนใต้เดือดร้อน ถูกญวนและสยามกดขี่ข่มเหงกะเกณฑ์ไพร่พลเสบียงอาหารเพื่อเป็นกำลังแก่ทั้งสองฝ่าย ราษฎรที่เดือดร้อนพากันละทิ้งบ้านเรือนอพยพมาฝั่งซ้ายแม่น้ำโขงจำนวนมาก ฝ่ายท้าวบัวกรมการเมืองเซียงฮ่มบุตรของท้าวนิเจ้านายชั้นผู้ใหญ่ของเมือง เป็นหัวหน้าอพยพไพร่พลภูไทและโซ่จากเมืองเซียงฮ่มและเมืองผาบังทางฝั่งซ้ายแม่น้ำโขงซึ่งปัจจุบันอยู่ในแขวงสุวรรณเขต จำนวน 449 คน บ้างว่า 458 คน ขึ้นมาทิศตะวันตกเฉียงเหนือถึงแม่น้ำท่าแขกแล้วพักไพร่พลอยู่
เป็นเจ้าเมืองฮาม
จดหมายเหตุตำนานเมืองท่าอุเทนของหลวงชำนาญอุเทนดิษฐ์ (บาฮด กิตติศรีวรพันธุ์) ระบุว่าพระสุนทรราชวงศามหาขัติยชาติ (ฝ้าย ปทุมชาติ) เจ้าประเทศราชนครพนมและยศสุนธร (ยโสธร) ขณะนั้น เกลี้ยกล่อมราษฎรลาวฝั่งซ้ายแม่น้ำโขงให้เข้ามาพึ่งพระบรมโพธิสมภารเพื่อไม่ให้เป็นกำลังแก่นครเวียงจันทน์และญวน ท้าวบัวจึงพาไพร่พลลงเรือข้ามแม่น้ำโขงมาฝั่งขวาในเขตแดนเมืองนครพนม แล้วไปตั้งอยู่ที่ดอนนาเมืองฮามสร้างบ้านเรือนอยู่หนาแน่น จากนั้นเข้าพบพระสุนทรราชวงศาเพื่อขอเป็นเมืองส่วย พ.ศ. 2380 พระสุนทรราชวงศาให้ท้าวบัวและไพร่พลสร้างเมืองทางทิศตะวันออกของนครพนมบริเวณดอนนาเมืองฮามแล้วให้ชื่อว่า เมืองฮาม ตั้งท้าวบัวเป็นเจ้าเมืองฮามขึ้นตรงต่อนครพนม ปัจจุบันอยู่ในเขตพื้นที่บ้านยอดชาติ อำเภอปลาปาก จังหวัดนครพนม
เป็นเจ้าเมืองลำ
เมืองฮามเดิมตั้งอยู่บนพื้นที่แห้งแล้งกันดารเพาะปลูกได้ผลผลิตน้อยราษฎรทำมาหากินฝืดเคือง ต่อมาท้าวบัวเจ้าเมืองอพยพไพร่พลจำนวนหนึ่งออกเที่ยวป่าล่าสัตว์หาของป่าคล้องช้างป่ามาใช้งาน ครั้นเดินทางมาถึงหนองขุ่นหรือบุ่งเค็มเห็นเป็นพื้นที่มีทำเลดีอุดมสมบูรณ์ด้วยป่าไม้และแหล่งน้ำ มีสัตว์ป่ามาก สัตว์น้ำกบเขียดชุกชุมและอยู่ไม่ไกลจากตัวเมืองนครพนม ทั้งปรากฏลำน้ำสายหนึ่งมีน้ำไหลตลอดปี ท้าวบัวและไพร่พลพบหมูป่าขาพิการ (ขาเค) ตัวหนึ่งมีอาการตื่นกลัวผู้คนวิ่งขาเขยกลงในลำห้วยนั้นแล้วว่ายขึ้นฝั่งตรงข้ามเข้าป่าหายไป จึงเรียกลำน้ำนั้นว่า ห้วยหมูขาเค ต่อมาเพี้ยนเป็น ห้วยหมูเค แล้วกร่อนเสียงเป็น ห้วยมุเค ในปัจจุบัน เมื่อกลับจากการเที่ยวป่าท้าวบัวได้นำราษฎรอพยพมาสร้างเมืองใหม่ ณ แห่งนี้ แล้วแจ้งต่อพระสุนทรราชวงศาเจ้าเมืองนครพนม เจ้าเมืองนครพนมจึงตั้งนามเมืองว่า เมืองลำ ด้วยอาศัยนิมิตนามเมืองจากชื่อเมืองฮามเดิม ซึ่งชาวลาวนิยมออกเสียง ล หรือ ร เป็น ฮ และอาศัยลำห้วยมุเคเป็นนิมิต คนทั่วไปเรียกที่ตั้งเมืองลำว่า บ้านนาซาวหนองขุ่น ท้าวบัวได้รับแต่งตั้งเป็นเจ้าเมืองลำขึ้นตรงต่อนครพนมตามเดิม ปัจจุบันพื้นที่บางส่วนของเมืองเป็นทุ่งนาและป่าไม้ดอนหอปู่ตาใกล้ถนน รพช. ด้านทิศตะวันออกเฉียงเหนือและฝั่งขวาลำห้วยมุเคด้านทิศใต้เยื้องฝั่งบ้านรามราช
ไพร่พลอพยพกลับคืนฝั่งซ้ายแม่น้ำโขง
ครั้นตั้งเมืองแล้วราษฎรภูไทเมืองลำกลุ่มหนึ่งคิดถึงเมืองเซียงฮ่มถิ่นฐานเดิม จึงขออนุญาตเจ้าเมืองอพยพข้ามน้ำโขงไปฝั่งซ้าย แต่ทราบข่าวว่าเมืองเซียงฮ่มอยู่ใต้อิทธิพลญวนจึงเปลี่ยนใจไปตั้งบ้านเมืองอยู่ทางทิศตะวันออกของเมืองท่าแขกฝั่งตรงข้ามนครพนมแล้วให้ชื่อว่า เมืองลำ เช่นเดียวกับฝั่งขวา ปัจจุบันถูกลดฐานะเป็นหมู่บ้านหนึ่งในเขตปกครองแขวงคำม่วน อยู่ตรงข้ามบ้านเมืองเก่า (เมืองเก่าหนองจันทร์) และบ้านท่าค้อของฝั่งขวา ห่างจากแม่น้ำโขงลึกเข้าไปราว 10 กิโลเมตร เรียกว่า บ้านลามมะลาด ออกเสียงเหมือน บ้านรามราช ในตำบลรามราชของนครพนม
เป็นเจ้าเมืองรามราช
เมืองลำทางฝั่งขวาตั้งบนพื้นที่ลุ่มเมื่อฤดูฝนน้ำจากลำห้วยมุเคไหลบ่าท่วมบ้านเรือนเกือบทุกปี ราษฎรได้รับความลำบากมาก ท้าวบัวจึงอพยพย้ายบ้านเรือนข้ามห้วยมุเคมาสร้างเมืองใหม่บนพื้นที่ดอนน้ำท่วมไม่ถึงเรียกว่า โคกจั๊กจั่น คือบริเวณหมู่บ้านรามราชในปัจจุบัน แล้วแจ้งแก่เจ้าเมืองนครพนม เจ้าเมืองนครพนมพิจารณาเห็นว่าเมืองลำใหม่เป็นชุมชนใหญ่มีราษฎรมาก บ้านเรือนสร้างด้วยไม้เนื้อแข็ง มั่นคงถาวรดี ทั้งเจ้าเมืองก็ปกครองราษฎรด้วยความเข้มแข็งสงบเรียบร้อยดี พ.ศ. 2387 เจ้าเมืองนครพนมมีใบบอกแจ้งไปยังกรุงเทพฯ นำความทูลพระกรุณาทราบฯ พ.ศ. 2388 ร.3 เห็นเป็นโอกาสดีที่หัวเมืองลาวเข้ามาเป็นกำลังแก่ตน จึงโปรดเกล้าฯ ให้มีท้องตราฯ ยกบ้านเมืองลำ (ภาษาไทยออกนามว่าบ้านเมืองราม) เป็น เมืองรามราช พระราชทานบรรดาศักดิ์ให้ท้าวบัวเป็นที่ พระอุทัยประเทศ เจ้าเมืองรามราช ขึ้นตรงต่อเมืองนครพนมตามเดิม คำว่าอุทัยประเทศหมายถึงเมืองแห่งพระอาทิตย์แรกขึ้นหรือเมืองทางตะวันออก สันนิษฐานว่าตั้งให้มีความหมายคล้องกับชื่อเมืองท่าอุเทน โดยแต่งตั้งคณะอาญาเมืองรามราชตามธรรมเนียบการปกครองหัวเมืองลาวคือ ท้าวคำผาลเป็นอุปฮาด ท้าวบุญตั้งเป็นราชวงศ์ ท้าวผูยเป็นราชบุตร ในเอกสารพระราชพงศาวดารกรุงรัตนโกสินทร์ รัชกาลที่ 3 ฉบับเจ้าพระยาทิพากรวงศ์ (ขำ บุนนาค) ระบุถึงการตั้งเมืองรามราชว่า
'' "...ในแผ่นดินพระบาทสมเด็จพระพุทธเจ้าอยู่หัว ได้ทรงจัดการบ้านเมืองทุกสิ่ง ได้ทำปืนจ่ารงครํ่าเงิน กระสุน 4 นิ้ว 5 นิ้วขึ้นไว้ก็มาก ได้ยกบ้านขึ้นเป็นเมืองก็หลายตำบล เมืองขึ้นมหาดไทย บ้านกบแจะยกขึ้นเป็นเมืองประจันตคาม 1 ยกด่านหณุมานขึ้นเป็นเมืองกระบินทรบุรี 1 บ้านหินแร่ยกขึ้นเป็นเมืองอรัญญประเทศ 1 บ้านทุ่งแขยกขึ้นเป็นเมืองวัฒนานคร 1 บ้านท่าสวายเป็นเมืองศรีโสภณ 1 บ้านขั้วเป็นเมืองอำนาจเจริญ 1 บ้านช้องนางเป็นเมืองเสนางคนิคม 1 บ้านลำเนาหนองปรือเป็นเมืองลำเนาหนองปรือ 1 บ้านโพธิ์แล่นช้างเป็นเมืองภูแล่นช้าง 1 บ้านท่าขอนยางเป็นเมืองท่าขอนยาง 1 บ้านแซงบาดาลเป็นเมืองแซงบาดาล 1 บ้านกุจฉินารายน์เป็นเมืองกุจฉินารายน์ 1 บ้านคางรายเป็นเมืองเรณูนคร 1 บ้านนาเมืองรามเป็นเมืองรามราช 1 บ้านนาลาดควายเป็นเมืองอาทมาต 1 บ้านท่าม่วงเป็นเมืองอากาศอำนวย 1 บ้านหนองคายเป็นเมืองหนองคาย 1 บ้านโพนแพงเป็นเมืองโพนพิสัย 1 บ้านปากน้ำสงครามเป็นเมืองไชยบุรี 1 บ้านคำแก้วเป็นเมืองคำเขื่อนแก้ว 1 บ้านสวยหางเป็นเมืองสะเมียะ 1 บ้านภูเวียงเป็นเมืองภูเวียง 1 บ้านปากเหืองเป็นเมืองเชียงคาน 1 บ้านคำทองน้อยเป็นเมืองคำทองน้อย 1 บ้านเซสำเภาเป็นเมืองเซสำเภา 1 ตำบลซึ่งขึ้นฝ่ายกรมพระกลาโหมนั้น บางตะพานตั้งเป็นเมืองกำเนิดนพคุณ หัวเมืองกรมท่านั้น พวกลาวอาสาปากน้ำตั้งขึ้นเมื่อครั้งในแผ่นดินพระบาทสมเด็จพระพุทธเลิศหล้านภาลัย ภายหลังเมื่อปีชวดสัมฤทธิศก พวกลาวไม่สบายขอไปตั้งอยู่ที่เมืองพระรถ จึ่งโปรดให้ตัดเอาแขวงเมืองชลบุรี เมืองฉะเชิงเทรามาตั้งเป็นเมืองขึ้นชื่อเมืองพนัศนิคม เจ้าเมืองชื่อพระอินทรอาษา รวมยกบ้านขึ้นเป็นเมือง 28 หัวเมือง..." '' ส่วนจดหมายเหตุของหลวงชำนาญอุเทนดิษฐิ์ (บาฮด กิติศรีวรพันธุ์) ระบุว่า ถึงปีจอ สัมฤทธิศก จุลศักราช 1200 พ.ศ. 2381 เป็นปีที่ 15 ในรัชกาลพระบาทสมเด็จพระนั่งเกล้าเจ้าอยู่หัว (รัชกาลที่ 3) แห่งกรุงเทพมหานคร ทรงมีท้องตราโปรดเกล้าฯ ให้เมืองท่าอุเทนขึ้นตรงต่อกรุงเทพมหานคร เป็นหัวเมืองจัตวา ขาดจากการปกครองของเมืองยโสธรและนครพนม แล้วให้เมืองรามราชเป็นเมืองขึ้นกับเมืองท่าอุเทน ปัจจุบันเมืองรามราชคือพื้นที่ตำบลรามราช ตำบลพระทาย ตำบลท่าจำปา ในอำเภอท่าอุเทน และตำบลโพนสวรรค์ จังหวัดนครพนม
สร้างบ้านแปลงเมือง
หลังสร้างเมืองไม่นานมีชาวภูไทเมืองผาบังเมืองแฝดของเมืองเซียงฮ่มกลุ่มหนึ่ง มีท้าวแก้วกรมการเมืองผาบังเป็นหัวหน้า พาไพร่พลอพยพหลบภัยเสาะหาทำเลที่ตั้งบ้านเรือน ภายหลังทราบข่าวว่าญาติพี่น้องชาวเซียงฮ่มกลุ่มหนึ่งอพยพมาสร้างเมืองรามราชซึ่งอุดมสมบูรณ์ปกติสุขดี จึงพาไพร่พลอพยพข้ามโขงมาตั้งหลักแหล่งที่เมืองรามราชด้วย ฝ่ายพระอุทัยประเทศ (บัว) เจ้าเมืองเห็นว่าไพร่พลที่อพยพมาพร้อมท้าวแก้วมีจำนวนมาก เป็นแรงงานสำคัญในการสร้างบ้านแปลงเมืองจึงรับไว้และขอแบ่งแรงงานไพร่พลของท้าวแก้วเป็นสองส่วน ส่วนหนึ่งให้สร้างวัดวาอาราม ศาลา ถนนหนทาง ขุดบ่อน้ำลอกห้วยหนอง อีกส่วนให้หาของป่าล่าสัตว์ เมื่อล่าได้เนื้อสัตว์ หนัง เขา สมุนไพร ไม้จันทน์ ครั่ง น้ำมันยาง ชัน (ขี้ซี) เป็นต้น ให้นำมาถวายเจ้าเมืองแทนการเกณฑ์แรงงาน จากนั้นเจ้าเมืองจะแบ่งบรรณการไปถวายเจ้าเมืองนครพนม
สกุลที่สืบเชื้อสาย
พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงมีพระราชดำริที่จะให้ประชาชนชาวไทยมีการตั้งนามสกุลไว้สืบตระกูลเหมือนกับประเทศอื่นๆ จึงทรงพระกรุณาโปรดเกล้าฯ ให้ตราพระราชบัญญัติขนานนามสกุลเมื่อวันที่ 22 มีนาคม พ.ศ. 2455 มีผลบังคับใช้ตั้งแต่วันที่ 1 กรกฎาคม พ.ศ. 2456 บรรดาทายาทบุตรหลานผู้สืบเชื้อสายจากพระอุทัยประเทศ (บัว) ได้พร้อมใจกันจัดตั้งสกุลขึ้นดังนี้
สกุลนิวงษา
หลังการยุบเมืองรามราชลงเป็นตำบลแล้ว ทายาทบุตรหลานและราษฎรบ้านรามราชที่สืบเชื้อสายมาจากพระอุทัยประเทศ (บัว) และที่สืบเชื้อสายบรรพบุรุษซึ่งอพยพมาจากเมืองเชียงฮ่มทั้งหมด ได้ตั้งสกุลขึ้นว่า นิวงษา คำว่า นิ มาจากพระนามของ ท้าวนิ กรมการเมืองชั้นผู้ใหญ่ของเมืองเชียงฮ่ม ผู้เป็นพระบิดาของพระอุทัยประกาศ (บัว) เจ้าเมืองรามราชองค์แรก นิวงษาจึงหมายถึงผู้สืบเชื้อสายมาแต่ท้าวนิ อย่างไรก็ตาม ทายาทบางส่วนมีการเขียนนามสกุลเป็น นีวงษา ก็มี
สกุลแก้วนิวงศ์
ในขณะที่ทายาทบุตรหลานของพระอุทัยประเทศ (บัว) ซึ่งสืบเชื้อสายบรรพบุรุษมาจากเมืองเชียงฮ่มพากันตั้งสกุลขึ้นแล้ว ฝ่ายทายาทบุตรหลานของท้าวแก้วที่อพยพมาจากเมืองผาบังก็ได้ตั้งสกุลขึ้นว่า แก้วนิวงศ์ ให้สอดคล้องกัน คำว่า แก้ว มาจากนามของท้าวแก้วกรมการเมืองผาบังผู้นำการอพยพ คำว่า นิ มาจากพระนามของ ท้าวนิ กรมการเมืองชั้นผู้ใหญ่ของเมืองเชียงฮ่ม ผู้เป็นพระบิดาของพระอุทัยประกาศ (บัว) เจ้าเมืองรามราชองค์แรก จึงเป็นที่ทราบโดยทั่วไปว่า ราษฎรเมืองรามราชผู้ใช้สกุลนิวงษาคือผู้ที่มาจากเมืองเชียงฮ่ม ส่วนราษฎรเมืองรามราชผู้ใช้สกุลแก้วนิวงศ์คือผู้ที่มาจากเมืองผาบัง
ฟิล คอลลินส์
ฟิล คอลลินส์ (Phil Collins มีชื่อเต็มว่า Philip David Charles Collins) เกิดเมื่อปี 30 มกราคม ค.ศ. 1951 ในเมืองชิสิก, ลอนดอน ประเทศอังกฤษ
ประวัติ
ฟิล คอลลินส์ เริ่มเข้าสู่วงการเพลงครั้งแรก เมื่อเข้าไปออดิชั่นสมัครเป็นมือกลองให้กับวงเจเนซิส (Genesis) โดย ฟิล คอลลินส์มีส่วนร่วมในวงอย่างเต็มที่ ทั้งการแต่งเพลงและการตีกลองที่ยอดเยี่ยม ทำให้เจเนซิส ที่มีชื่อเสียงอยู่แล้ว ดังขึ้นไปอีก ทั้งในอเมริกา และอังกฤษ
แต่แล้วในปีค.ศ. 1974 ปีเตอร์ แกเบรียล (Peter Gabriel)นักร้องนำได้ลาออกจากวง ทางวงจึงหานักร้องใหม่ ได้ทำการออดิชั่น 400คน ไม่เข้าตาสมาชิกในวงเลยแม้แต่น้อย ฟิล คอลลินส์จึงขอลองทดสอบดู ปรากฏว่าสมาชิกในวงถึงกับตะลึง ฟิล คอลลินส์จึงได้เป็นนักร้องนำแทนปีเตอร์ แกเบรียล และเป็นมือกลองควบคู่ไปด้วย ซึ่งก็ยังคงทำหน้าที่ได้ดีอยู่เช่นเดิม แม้ว่าจะต้องตีกลองไปด้วยร้องไปด้วยก็ตาม
อัลบั้ม A Trick Of The Tail ที่เป็นอัลบั้มแรกของวงที่ฟิล คอลลินส์ รับหน้าที่ร้องนำ ต่อมาอัลบั้ม Duke ก็ประสบความสำเร็จเช่นกัน ในช่วงนี้ฟิล คอลลินส์อัลบั้มเดี่ยวของตนเองในปี 1981 เมื่ออายุย่างเข้า30ปี เป็นอัลบั้มแรกคือ Face Value อัลบั้มชุดนี้มีเพลงฮิตอย่าง In The Air Tonight และอีกมาก
ในยุค80 นั้น ฟิล คอลลินส์มีเพลงฮิตหลายเพลงเช่น Sussudio,One More Night,Do You Remember,Groovy Kind Of Love,In The Air Tonight,Another Day In Paradise และเพลงอื่นๆที่ไปร่วมงานกับคนอื่นๆอย่าง Philip Bailey นักร้องนำวง Earth Wind & Fire ในเพลง "Easy Lover" แล้วก็ได้ไปตีกลองในงาน Band Aid ในเพลง Do You Know There A Christmas? ที่มีเซอร์ บ๊อบ เกลด๊อฟ และศิลปินยุค 80 ในยุคนั้นอย่าง ดูแรน ดูแรน,Spandau Ballet,ยูทู,คัลเจอร์ คลับ เป็นคนร้อง ซึ่งฟิลเองก็มีส่วนร่วมมาก
แต่ในยุค 80 นั้นฟิล คอลลินส์ ก็ยังคงทำงานให้กับ เจเนซิสอยู่เสมอๆ ควบคู่ไปกับงานเดี่ยว ร่วมงานกับ เจเนซิสเป็นอัลบั้มสุดท้ายในปี 1992 อัลบั้ม We Can't Dance
ฟิล คอลลินส์ออกอัลบั้มของตนเองในปี 1993 คือ Both Sides ที่ฟิล คอลลินส์เล่นดนตรีเองหมดทุกชิ้นในอัลบั้มชุดนี้ ในปี 1995 ฟิล คอลลินส์ก็ขอออกจากวงเจเนซิส ในปี1998 Phil ออกอัลบั้ม Dance Into The Light ซึ่งถือว่าเป็นอัลบั้มที่แย่ที่สุดและประสบความสำเร็จน้อยที่สุดในชีวิตของเขาเอง แต่การทัวร์โปรโมตอัลบั้มชุดนี้ก็ประสบความสำเร็จดี ในปี1998 ออกอัลบั้มรวมฮิตที่มีชื่อว่า Hits
และในปี 2002 ฟิล คอลลินส์ออกอัลบั้มเดี่ยวชุดที่ 7 Testify ที่มีเพลงขายอย่าง Can't Stop Loving You ซึ่งก็ไม่ประสบความสำเร็จเท่าไหร่นัก แต่การทัวร์โปรโมตก็ถือว่าประสบความสำเร็จเหมือนเดิม หลังจากนั้นฟิล คอลลินส์ก็ทำเพลงให้กับภาพยนตร์หลายเรื่องอย่าง Brother Bear และในปี 2004-2005 ฟิล คอลลินส์ก็ออกทัวร์ทั่วโลก Farewell Tour และประกาศว่าทัวร์นี้เป็นทัวร์สุดท้ายในชีวิต เนื่องจากฟิล คอลลินส์ประกาศว่าเริ่มมีปัญหาในการได้ยิน
ในปี 2016 ฟิล คอลลินส์ ได้กลับมาอีกครั้งหลังจากรีไทร์นาน 5 ปี ด้วยการแสดงคอนเสิร์ตในพิธีเปิดการแข่งขันเทนนิส US Open 2016 โดยมี นิโคลัส คอลลินส์ ลูกชายของเขารับหน้าที่เป็นมือกลอง และในปี 2017 ฟิล คอลลินส์ ก็เริ่มออกทัวร์คอนเสิร์ตอีกครั้งในชื่อคอนเสิร์ต "Not Dead Yet Tour" ซึ่งจัดในวันที่ 2-30 มิถุนายน 2017 โดยจะทำการแสดงเฉพาะที่ประเทศอังกฤษ, ประเทศเยอรมนี, ประเทศฝรั่งเศส และประเทศไอร์แลนด์
ชีวิตส่วนตัว
คอลลินส์เป็นพ่อทางสายเลือดของนักแสดงและนางแบบชาวอังกฤษ ลิลี คอลลินส์
พระเจ้าชัยวรมันที่ 7
พระเจ้าชัยวรมันที่ 7 (ជ័យវរ្ម័នទី៧) เป็นกษัตริย์แห่งจักรวรรดิเขมร พระองค์เป็นพระราชโอรสของ พระเจ้าธรณินทรวรมันที่ 2 และพระนางศรีชัยราชจุฑามณี พระองค์เป็นกษัตริย์องค์แรกที่นับถือพระพุทธศาสนา จึงโปรดให้สร้าง บายน ถวายเป็นพุทธบูชา พระเจ้าชัยวรมันที่ 7 โดยทั่วไปถือว่าพระองค์เป็นกษัตริย์เขมรที่มีพระราชอำนาจมากที่สุดโดยนักประวัติศาสตร์ พระองค์มีโครงการมากมาย ทั้งโรงพยาบาล ทางหลวง ที่พักและวัด โดยมีพระพุทธศาสนาเป็นแรงผลักดัน พระเจ้าชัยวรมันที่ 7 ได้รับการยกย่องในการสร้างรัฐสวัสดิการที่ตอบสนองความต้องการของชาวเขมร
พระราชประวัติ
พระเจ้าชัยวรมันที่ 7 เป็นพระราชโอรสของพระเจ้าธรณินทรวรมันที่ 2 ประสูติเมื่อประมาณ พ.ศ. 1663 หรือ พ.ศ. 1668 พระนามเดิมคือเจ้าชายวรมัน ทรงเสกสมรสตั้งแต่ทรงพระเยาว์กับเจ้าหญิงชัยราชเทวี สตรีที่มีบทบาทและอิทธิพลสำคัญที่สุดเหนือพระองค์ รวมทั้งโน้มนำให้พระองค์หันมานับถือศาสนาพุทธนิกายมหายาน
ราว พ.ศ. 1720 – 1721 พระเจ้าชัยอินทรวรมันแห่งอาณาจักรจามปา ทรงนำทัพจามบุกเข้าโจมตียโศธรปุระ กองทัพเรือจามบุกเข้าถึงโตนเลสาบ เผาเมือง และปล้นสะดมสมบัติกลับไปเป็นจำนวนมาก รวมทั้งจับพระเจ้าตรีภูวนาทิตวรมันประหารชีวิต เชื่อกันว่า การรุกรานเมืองยโศธรปุระครั้งนั้น เจ้าชายวรมันได้วางเฉยยอมให้เมืองแตก จากนั้นพระองค์จึงกู้แผ่นดินขึ้นมาใหม่ โดยนำทัพสู้กับพวกจามนานถึง 4 ปี จนสามารถพิชิตกองเรือจามผู้เชี่ยวชาญการเดินเรือได้อย่างราบคาบ ในยุทธการทางเรือที่โตนเลสาบ
พ.ศ. 1724 ยโศธปุระกลับสู่ความสงบ พระองค์ทรงปราบดาภิเษกขึ้นเป็นกษัตริย์ ทรงพระนามว่า พระเจ้าชัยวรมันที่ 7 พร้อมกับบูรณปฏิสังขรณ์ราชธานีขึ้นมาใหม่ รู้จักกันในชื่อ “เมืองพระนคร” หรือ “นครธม” หรือ “นครใหญ่” และย้ายศูนย์กลางของราชธานีจากปราสาทปาปวนในลัทธิไศวนิกาย มายังปราสาทบายนที่สร้างขึ้นใหม่ ให้เป็นศาสนสถานในลัทธิมหายานแทน จากนั้นมา ศูนย์กลางแห่งอาณาจักรเขมรโบราณก็คือ ปราสาทบายน หรือนครธม
พระองค์ทรงสถาปนาคติ “พระพุทธเจ้าที่ยังมีชีวิต” หรือ พระโพธิสัตว์อวโลกิเตศวรขึ้นมา ซึ่งหมายถึงตัวพระองค์เอง คือพระโพธิสัตว์ที่เกิดมาเพื่อปัดเป่าทุกข์ภัยให้แก่ราษฎร ภาพสลักรูปใบหน้าที่ปรากฏตามปรางค์ในหลายปราสาทที่ทรงสร้างขึ้น เชื่อว่าคือใบหน้าของพระองค์ในภาคพระโพธิสัตว์อวโลกิเตศวรนั่นเอง
หลังจากสถาปนาศูนย์กลางอาณาจักรแล้ว พระเจ้าชัยวรมันที่ 7 จึงทรงแก้แค้นศัตรูเก่าคืออาณาจักรจามปา ใน พ.ศ. 1733 กองทัพของพระองค์ก็สามารถยึดเมืองวิชัยยะ เมืองหลวงของจามปาได้ นอกเหนือจากการสงครามแล้ว พระเจ้าชัยวรมันที่ 7 ได้สร้างพุทธสถานไว้มากมาย เช่น ปราสาทบันทายคดี ปราสาทตาพรม ที่สร้างถวายพระมารดา ปราสาทพระขรรค์ สร้างถวายพระบิดา ปราสาทตาโสม ปราสาทนาคพัน ปราสาทบันทายฉมาร์ ในเขตประเทศไทยปัจจุบัน พระเจ้าชัยวรมันที่ 7 เป็นผู้บูรณะปราสาทหินพิมายซึ่งสันนิษฐานเป็นเมืองเกิดของพระมารดา และปราสาทเขาพนมรุ้ง ให้เป็นศาสนสถานในพุทธศาสนาลัทธิมหายาน และยังมีอาณาจักรละโว้ เมืองศรีเทพ อีกด้วย
จารึกที่ปราสาทพระขรรค์ กล่าวถึงที่พักคนเดินทางว่ามีจำนวน 121 แห่ง อยู่ตามทางเดินทั่วราชอาณาจักร และตามทางเดินไปเมืองต่าง ๆ ในจำนวนนั้น มี 17 แห่งอยู่ระหว่างการเดินจากเมืองพระนครไปยังเมืองพิมาย ซึ่งศาสตรจารย์ ม.จ. สุภัทรดิศ ดิศกุล พบว่าที่พักคนเดินทางเท่าที่ค้นพบแล้วมี 7 แห่ง แต่ละแห่งห่างกันประมาณ 12 – 15 กิโลเมตร จารึกปราสาทพระขรรค์ระบุอีกว่า มีการสร้างโรงพยาบาล หรือที่จารึกเรียกว่า “อโรคยาศาลา” จำนวน 102 แห่ง นอกจากนี้พระองค์ยังทรงสร้างพระชัยพุทธมหานาถ ส่งไปประดิษฐานที่วิหารใน 23 ตำบลคือ ศรีชยราชธานี ศรีชยันตครี ศรีชยสิงหวดี ศรีชยวีรวดี ศรีชยสตัมภบุรี ศรีชยราชคีรี ศรีชยวีรบุรี ศรีชยวัชรตี ศรีชยกีรติบุรี ศรีชยเกษมบุรี ศรีวิชยาทิบุรี ศรีชยสิงหคราม มัธยมครามกะ สมเรนทรครามะ ศรีชยบุรี วีหาโรตตรกะและปูราวาส กระจายอยู่ทั่วราชอาณาจักร ซึ่งมีส่วนหนึ่งอยู่ในเขตประเทศไทยคือ ละโว้ทยปุระ (ลพบุรี) สุวรรณปุระ (สุพรรณบุรี) ศัมพูกปัฏฏนะ (โกสินารายณ์) ชยราชบุรี (ราชบุรี) ศรีชยสิงหบุรี (กาญจนบุรี) และศรีชยวัชรบุรี (เพชรบุรี)
พระเจ้าชัยวรมันที่ 7 เสด็จสวรรคตประมาณปี พ.ศ. 1758 หรือ พ.ศ. 1762 เชื่อกันว่ามีพระชนมพรรษายืนยาวถึง 94 ปี ด้วยฉลองพระนามหลังสวรรคตว่า “มหาบรมสุคตะ” หมายความว่า พระพุทธเจ้าผู้ยิ่งใหญ่
นครธม
นครธม (អង្គរធំ) เป็นเมืองหลวงแห่งสุดท้ายและเมืองที่เข้มแข็งที่สุดของอาณาจักรขะแมร์ สถาปนาขึ้นในปลายคริสต์ศวรรษที่ 12 โดยพระเจ้าชัยวรมันที่ 7 มีอาณาเขตครอบคลุมพื้นที่ 9 ตารางกิโลเมตร อยู่ทางทิศเหนือของ นครวัด ภายในเมืองมีสิ่งก่อสร้างมากมายนับแต่สมัยแรก ๆ และที่สร้างโดยพระเจ้าชัยวรมันที่ 7 และรัชทายาท ใจกลางพระนครเป็นปราสาทหลักของพระเจ้าชัยวรมัน เรียกว่า ปราสาทบายน และมีพื้นที่สำคัญอื่น ๆ รายล้อมพื้นที่ชัยภูมิถัดไปทางเหนือ
จุดเด่นที่สุดคือทางเข้าด้านใต้ ที่มีลักษณะเป็นหน้า 4 หน้า ก่อนจะเข้าสู่บริเวณนี้ จะเป็นแถวของยักษ์ (อสูร) ทางด้านขวา และเทวดาทางด้านซ้าย เรียงรายแบกพญานาคอยู่สองข้างสะพาน เมื่อเข้าสู่ใจกลางนครธมจะพบสิ่งก่อสร้างต่างๆ บริเวณประตูด้านใต้นี้ได้รับการอนุรักษ์ฟื้นฟูไว้ได้ดีกว่าบริเวณอื่น ๆ อีก 3 ด้าน
แหล่งข้อมูลอื่น
11811219
วัดสิริมหากัจจายน์
วัดสิริมหากัจจายน์ หรือ วัดธาตุ เป็นวัดราษฎร์ นิกายเถรวาท (มหานิกาย) ตั้งอยู่ที่ตำบลในเมือง อำเภอเมืองหนองคาย จังหวัดหนองคาย
ประวัติ
พระธาตุหนองคาย หรือ พระธาตุกลางน้ำ เดิมชื่อพระธาตุหล้าหนอง เป็นพระธาตุที่หักพังอยู่กลางลำน้ำโขง เป็นที่ประดิษฐานพระบรมธาตุฝ่าพระบาทเก้าพระองค์ตามตำนานอุรังคธาตุ หรือตำนานพระธาตุพนม จากการสำรวจใต้น้ำของหน่วยโบราณคดีภาค 7 พบว่าองค์พระธาตุมีฐานกว้างด้านละ 17.2 เมตร ย่อมุมที่ฐาน และมีความสูงประมาณ 28.5 เมตร หักออกเป็น 3 ท่อน สันนิษฐานว่าน่าจะสร้างในราวพุทธศตวรรษที่ 20–22 เนื่องจากมีรูปร่างคล้ายพระธาตุบังพวน
ในหนังสืออุรังคธาตุ หรือตำนานพระธาตุพนม ตอนหนึ่งได้กล่าวถึงการสร้างพระธาตุหล้าหนองว่า พระธาตุองค์นี้ สร้างโดยพระอรหันต์ 5 องค์ ประกอบด้วย พระมหารัตนเถระ, พระจุลรัตนเถระ, พระมหาสุวรรณปราสาทเถระ, พระจุลสุวรรณปราสาทเถระ และพระสังฆวิชัยเถระ ที่ล้วนเป็นศิษย์พระพุทธรักขิต พระธรรมรักขิต พระสังฆรักขิต พระอรหันต์ทั้ง 3 องค์
พระอรหันต์ทั้ง 5 ได้อัญเชิญพระบรมสารีริกธาตุของพระพุทธเจ้า จากประเทศอินเดียมาพร้อมกันและได้อัญเชิญไปประดิษฐานไว้พร้อมกัน 6 แห่ง คือ
พระธาตุองค์นี้มีขนาดใกล้เคียงกับองค์เจดีย์พระธาตุพนม อำเภอธาตุพนม จังหวัดนครพนม ซึ่งบริเวณวัดธาตุแห่งนี้มีพื้นที่ไม่ต่ำกว่า 100 ไร่ และตั้งอยู่ริมฝั่งแม่น้ำโขง พอถึงฤดูน้ำหลากแม่น้ำโขงได้ไหลเชี่ยวกรากจะกัดเซาะตลิ่งบริเวณวัดธาตุจนพังทลายหายไป ซึ่งตามพงศาวดารย่อเมืองเวียงจันทน์ ตีพิมพ์ในหนังสือชุดประชุมพงศาวดาร ภาค 70 ได้บันทึกไว้ว่า "ศักราชได้ 209 ปีเมิงมด ... เดือน 9 ขึ้น 9 ค่ำวันศุกร์ ยามแลงใกล้ค่ำมื้อฮับไค้ พระธาตุใหญ่หนองคายเพ (พัง) ลงน้ำของมื้อนั้นแล" คำนวณตามปฏิทินไทยปัจจุบัน ทางจันทรคติตรงกับวันศุกร์ ขึ้น 9 ค่ำ เดือน 9 ปีมะแม นพศก จ.ศ. 1209 ส่วนทางสุริยคติตรงกับวันศุกร์ที่ 20 สิงหาคม พ.ศ. 2390
ฟรองซัวส์ การ์นิเยร์ ชาวฝรั่งเศส หนึ่งในคณะสำรวจอินโดจีนในอาณาจักรล้านช้าง ได้วาดภาพลายเส้นของพระธาตุหล้าหนองนี้ไว้เมื่อปี พ.ศ. 2411 พร้อมคำบรรยายภาพว่า "ปิรมิด หรือองค์พระธาตุตั้งอยู่บนพื้นที่รูปครึ่งวงกลมที่ถูกตัดขาดจากฝั่งแม่น้ำด้านขวา หรือฝั่งไทย โดยปิรมิดแห่งนี้ถูกน้ำพัดขาดจากที่ตั้งเดิมบนริมฝั่งสิบปีมาแล้วและยังเอียงลงสู่น้ำราวกับเรืออับปางที่พร้อมจะจมลง"
ปัจจุบัน
ปัจจุบันองค์พระธาตุจมอยู่กลางแม่น้ำโขงห่างจากฝั่งไทย 180 เมตร องค์พระธาตุก่อด้วยอิฐถือปูน ล้มตะแคงไปตามกระแสน้ำ ทางทิศตะวันออกเฉียงเหนือ มีฐานเหลี่ยมมุมฉาก โดยด้านหนึ่งโผล่ขึ้นมาเหนือน้ำเพียงครึ่งฐาน องค์พระธาตุมีรูปทรงทางสถาปัตยกรรมเท่าที่ยังเหลืออยู่เป็นชั้นฐานเขียง 2 ชั้น ฐานสี่เหลี่ยมย่อเก็จต่อขึ้นมาอีก 4 ชั้น จึงเป็นเรือนธาตุ ต่อด้วยบัวลูกแก้วอีก 2 ชั้น ความสูงของเจดีย์เฉพาะส่วนที่สัมผัสได้ 12.20 เมตร ความกว้างของฐานองค์พระธาตุชั้นล่างสุด 15.80 เมตร
พระธาตุหล้าหนอง เป็นที่เคารพสักการะของชาวหนองคาย และชาวบ้านได้จัดงานประเพณีเกี่ยวกับพระธาตุในทุกปี คือประเพณีบุญบั้งไฟ เดือน 6 เพื่อจุดถวายองค์พระธาตุ ในวันแรม 1 ค่ำ เดือน 6 พิธีบวงสรวงองค์พระธาตุ วันขึ้น 14 ค่ำ เดือน 11 ถวายปราสาทผึ้ง วันขึ้น 15 ค่ำ เดือน 11 และการแข่งเรือยาววันออกพรรษาทุกปี เพื่อถวายเป็นพุทธบูชา
การที่องค์พระธาตุจมลงไปในแม่น้ำโขง ทำให้ชาวหนองคายต้องการบำรุงรักษาพุทธสถานแห่งนี้ไว้ จึงร่วมกันทำนุบำรุงพระพุทธศาสนาให้คงอยู่ การสร้างองค์พระธาตุหล้าหนองจำลองขึ้น แล้วบรรจุชิ้นส่วนพระธาตุองค์จริงเข้าไว้ข้างใน และปรับปรุงสภาพแวดล้อมริมฝั่งแม่น้ำโขงขึ้น โดยขนาดพระธาตุองค์จำลอง ฐานกว้าง 10x10 เมตร ความสูงประมาณ 15 เมตร พร้อมทั้งการเสริมสร้างเสถียรภาพตลิ่งและป้องกันการกัดเซาะตลิ่งตลอดความยาว 194 เมตร
ตราแผ่นดินของลัตเวีย
ตราแผ่นดินของลัตเวีย เริ่มใช้เมื่อพ.ศ. 2461 บังคับใช้เมื่อ พ.ศ. 2533 มีส่วนประกอบคือ ช่องที่ 1 พื้นหลังสีน้ำเงิน พระอาทิตย์สีทอง ช่องที่ 2 พื้นหลังสีเงิน สิงโตสีแดง ลิ้นสีทอง ช่องที่ 3 พื้นหลังสีแดง กริฟฟอนสีเงิน ลิ้นหลังสีทอง
การใช้
ตราแผ่นดินของลัตเวียที่บัญญัติไว้ตามกฎหมาย. แบ่งตามประเภทของผู้ใช้ ดังนี้: ตรามหาจลัญจกรณ์ใหญ่, ตราจลัญจกรณ์ และ ตราจลัญจกรณ์ย่อ.
ตราแผ่นดินดังกล่าวได้ใช้มาจนถึงวันที่ 5 สิงหาคม ค.ศ. 1940 ภายหลังจากการยึดครองลัตเวียของโซเวียต ค.ศ. 1940 และ จัดการปกครองโดยตรง ได้มีการประกาศใช้ตราแผ่นดินของสาธารณรัฐโซเวียต. ภายหลังการล่มสลายของสหภาพโซเวียต ได้รื้อฟื้นแบบตราแผ่นดินลัตเวีย กลับมาใช้เมื่อวันที่ 15 กุมภาพันธ์ ค.ศ. 1990.
ยูเอ็มทีเอส
ระบบโทรคมนาคมเคลื่อนที่สากล หรือ ยูเอ็มทีเอส (Universal Mobile Telecommunications System: UMTS) เป็นหนึ่งในเทคโนโลยีของโทรศัพท์มือถือในยุค 3G ซึ่งอยู่ในขั้นตอนพัฒนาต่อไปยัง 4G ในปัจจุบันรูปแบบพื้นฐานของยูเอ็มทีเอสใช้งาน W-CDMA โดยตามมาตรฐานของ 3GPP และเป็นการตอบรับกับ ITU IMT-2000 สำหรับระบบการสื่อสาร ในบางครั้งจะเรียกยูทีเอ็มเอสว่า 3GSM เพื่อบ่งบอกถึงเทคโนโลยีของ 3G และมาตรฐาน GSM
มาตรฐาน
มาตรฐานของ UMTS ในปัจจุบันนั้นมีการเผยแพร่ออกมาแล้ว 4 มาตรฐานด้วยกัน โดยหน่วยงาน 3GPP (3G Partnership Project) รับหน้าที่ในการออกแบบมาตรฐานต่าง ๆ ซึ่งประกอบไปด้วย
ธงของประมุขแห่งรัฐ
ธงของประมุขแห่งรัฐ หมายถึง ธงที่ใช้เป็นเครื่องหมายของประมุขแห่งรัฐในประเทศต่างๆ
ดูเพิ่ม
​
พอยซัน
พอยซัน (Poison) เป็นวงแกลมเมทัลจากเมคานิก, เพนซิลเวเนีย ,สหรัฐอเมริกา ก่อตั้งขึ้นในปี 1983 พอยซันประสบความสำเร็จอย่างสูงในช่วงกลางทศวรรษที่ 1980 จนถึงกลางทศวรรษ 1990 พอยซันได้จำหน่ายเสียงไปมากกว่า 45 ล้านทั่วโลก และ 15 ล้านก็อปปี้ในสหรัฐที่เดียว พอยซันมี 10 ซิงเกิลที่สามารถไต่อันดับบนท็อป 40 ในชาร์ทของบิลบอร์ด 100 รวมถึงอันดับ 1 ในซิงเกิลฮิตเดียวของพอยซันอย่าง "Every Rose Has Its Thorn" โดยในอัลบั้มเปิดตัว ปี 1986 อย่าง  Look What the Cat Dragged In ก็ประสบความสำเร็จด้วยยอดจำหน่ายยืนยันระดับแพลตตินัม ความนิยมต่อพอยซันทำให้ในในอัลบั้มที่ 2 อย่าง ''Open Up and Say... Ahh! ได้กลายมาเป็นอัลบั้มที่ประสบผลสำเร็จในแง่ของยอดจำหน่ายที่สุดของพอยซัน ด้วยยอดจำหน่ายยืนยันระดับ 5xแพลตตินัม ในสหรัฐอเมริกา กระแสนิยมในวงก็ยังคงต่อเนื่องจนมาในอัลบั้มที่ 3 Flesh & Blood'' ซึ่งก็ได้ยอดยืนยันระดับแพลตตินัมเช่นกัน
ในทอศวรรษที่ 2000 กับสมาชิกเดิมได้กลับสู่วงอีกครั้ง ภายหลังกระแสนิยมที่ลดลงไป ซึ่งได้พบกับกระแสบวกอีกครั้งภายหลังทัวร์คอนเสิร์ตเพลงฮิต ในปี 1999 วงได้เปิดตัวอัลบั้ม ''Crack a Smile... and More! ซึ่งถือเป็นการกลับมาอีกครั้งภายหลังอัลบั้มก่อนหน้านี้ถึง 7 ปี และตามมาด้วยอัลบั้มแสดงสด  Power to the People ซึ่งในเกือบทุกคอนเสิร์ตทัวร์ บัตรมักจะถูกจำหน่ายออกหมด วงได้เปิดตัวอัลบั้มใหม่อย่าง Hollyweird ในปี 2002 และในปี 2006 วงได้เฉลิมฉลอง 20 ปีในทัวร์และออกอัลบั้มเรียบเรียงที่ 2 The Best of Poison: 20 Years of Rock'' ซึ่งได้รับการยืนยันจำหน่ายในระดับทองและได้กลับเข้าสู่บิลบอร์ดชาร์ทท็อป 20 เป็นครั้งแรกนับตั้งแต่ปี 1993 สมาชิกวงหลายคนได้ออกไปทำอัลบั้มเดี่ยวและรวมถึงรายการทางโทรทัศน์ ถึงแม้จะผ่านมา 25 ปีแล้ว พอยซันก็ยังคงรวมวงร่วมดนตรีและแสดงสดอย่างต่อเนื่อง
พอยสัน มีสตูดิโออัลบั้มทั้งหมด 8 อัลบั้ม อัลบั้มแสดงสด 4 อัลบั้ม อัลบั้มเรียบเรียง 4 อัลบั้ม และมีซิงเกิลถึง 28 ซิงเกิลที่ได้ออกทางวิทยุ ในปี 2012 วีเอช1 (VH1) ได้จัดอันดับให้พอยซันเป็นวงอันดับ 1 ในหัวข้อ "วงแฮร์เมทัลที่ดีที่สุดตลอดกาล" (List of the best hair metal bands of all time)
กล้องถ่ายภาพวัตถุมัว
กล้องนี้สร้างโดยบริษัทเยอรมัน Dornier โดยได้รับทุนอุดหนุนจากองค์การอวกาศยุโรป ประกอบด้วยระบบกล้องสองชุดที่สมบูรณ์และเป็นอิสระจากกันที่ออกแบบมาเพื่อให้ได้ภาพความละเอียดสูงมาก คือละเอียดกว่า 0.05 ฟิลิปดา ใช้สำหรับจับภาพวัตถุที่จางมาก ๆ เช่นในคลื่นแสงอัลตราไวโอเลตตั้งแต่ 115 ถึง 650 นาโนเมตร
คาร์ทูช
ในอักษรอียิปต์โบราณ คาร์ทูช มีลักษณะเป็นรูปวงรีที่มีเส้นที่ปลายด้านหนึ่งสัมผัสกัน โดยเป็นสัญลักษณ์ที่แสดงให้เห็นถึงข้อความอยู่ภายในวงล้อมเป็นพระนามราชวงศ์ ตัวอย่างแรกของคาร์ทูชเกี่ยวข้องกับฟาโรห์ปรากฏขึ้นในช่วงปลายสมัยราชวงศ์ที่สาม แต่สัญลักษณ์ดังกล่าวไม่ได้ถูกนำมาใช้ทั่วไปจนกระทั่งช่วงต้นสมัยราชวงศ์ที่สี่ในช่วงของการปกครองของฟาโรห์สเนเฟอร์อู ถึงแม้ว่าคาร์ทูชมักจะถูกเขียนเป็นแนวตั้งโดยมีเส้นตัดปลายแนวนอน แต่ถ้าทำให้พระนามดูเหมาะสมยิ่งขึ้น ก็สามารถเขียนเป็นแนวนอนได้โดยมีเส้นแนวตั้งตัดอยู่ท้าย (ในทิศทางของการอ่านพระนาม) คำภาษาอียิปต์โบราณของคำว่าคาร์ทูชคือ เชนู และคาร์ทูชก็พํฒนามาเป็นวงแหวนเชน ในบันทึกอักษรเดโมติกได้ลดการใช้สัญลักษณ์คาร์ทูชลงให้เหลือเหลือเพียงการเขียนวงเล็บและเส้นแนวตั้ง
ในตำแหน่งราชวงศ์ทั้ง 5 พระนามนั้น ได้แก่ พระนามนำหน้า (พระนามครองราชย์) และ "พระนามบุตรแห่งรา" (พระนามที่ตั้งเมื่อประสูติ) จะปิดล้อมด้วยสัญลักษณ์คาร์ทูช
ในบางครั้งเครื่องรางก็เป็นออกเป็นรูปของคาร์ทูชที่ปรากฏพระนามของฟาโรห์และเก็บไว้ในสุสาน นักโบราณคดีมักพบว่าสิ่งของดังกล่าวนั้นมีความสำคัญต่อการสืบหาสุสานและสิ่งต่าง ๆ ภายในสุสาน โดยก่อนหน้านั้นคาร์ทูชจะใช้ได้แค่เฉพาะฟาโรห์เท่านั้น ซึ่งรูปวงรีที่ล้อมรอบพระนามของพระองค์มีไว้เพื่อปกป้องพระองค์จากวิญญาณชั่วร้ายในพระชนม์ชีพและหลังการสวรรคต คาร์ทูชได้กลายเป็นสัญลักษณ์แทนความโชคดีและการปกป้องจากสิ่งชั่วร้าย
คำว่า "คาร์ทูช" ถูกนำมาใช้ครั้งแรกโดยทหารฝรั่งเศส ซึ่งคิดว่าสัญลักษณ์ดังกล่าวที่พวกเขาเห็นซ้ำๆ บนซากปรักหักพังของฟาโรห์ที่พวกเขาพบนั้นคล้ายกับตลับกระดาษสำหรับบรรจุกระสุนปืนในปากกระบอกปืน (cartouche ในภาษาฝรั่งเศส) ในรูปแบบที่เป็นสัญลักษณ์อักษรอียิปต์โบราณ คาร์ทูชสามารถใช้แทนคำในภาษาอียิปต์ที่แปลว่า "ชื่อ" โดยถูกปรากฏอยู่ในรายการสัญสัญลักษณ์ของการ์ดิเนอร์รหัสหมายเลข V10
และมีสัญลักษณ์คาร์ทูชครึ่งส่วน ซึ่งมีรหัสหมายเลข การ์ดิเนอร์ หมายเลข V11 (ตามที่ปรากฏด้านล่าง) ซึ่งมีความหมายแยกต่างหากในภาษาอียิปต์ เป็นตัวกำหนดสำหรับการกระทำและคำนามที่เกี่ยวข้องกับชิ้น เช่น "แบ่ง", "ไม่รวม" สัญลักษณ์อักษรอียิปต์โบราณรูปคาร์ทูช ได้ใช้เป็นตัวกำหนดในภาษาอียิปต์ šn-(sh)n สำหรับ "วงจร" หรือ "วงแหวน"- (เช่น วงแหวนเชน หรือ คาร์ทูช) ซึ่งต่อมาคาร์ทูชได้ถูกใช้กับ rn ทีแปลว่า "ชื่อ" คำนี้สามารถสะกดเป็น "r" ด้วย "n" โดยสัญลักษณ์รูปปากจะอยู่เหนือสัญลักษณ์รูประลอกน้ำ
กรมหลวงเทวินทรสุดา
กรมหลวงเทวินทรสุดา หรือ กรมหลวงเทพินทรสุดา เป็นสมเด็จพระมาตุจฉาในสมเด็จพระเจ้ากรุงธนบุรี มีนามเดิมว่า อั๋น หรือ ฮั้น สันนิษฐานว่าเป็นธิดาของขุนนางในรัชสมัยสมเด็จพระเจ้าอยู่หัวบรมโกศ แห่งกรุงศรีอยุธยา เป็นน้องสาวของนกเอี้ยง (ต่อมาคือ กรมพระเทพามาตย์ พระราชชนนีของสมเด็จพระเจ้ากรุงธนบุรี) สันนิษฐานว่าพระองค์อาจมีเชื้อสายจีนแซ่โหงว และมีถิ่นฐานเดิมอยู่บ้านแหลม เขตจังหวัดเพชรบุรี และได้อพยพเข้ามาพำนักอยู่ในกรุงศรีอยุธยาเป็นเวลาช้านาน
ทั้งนี้พระองค์เสกสมรสกับใครหรือพระภัสดาเสียชีวิตไปก่อนหน้านั้น ไม่เป็นที่ปรากฏ ครั้นเมื่อสมเด็จพระเจ้ากรุงธนบุรี เสด็จเถลิงถวัลย์ราชสมบัติแล้ว ได้ทรงสถาปนาอั๋นพระมาตุจฉาขึ้นทรงกรมเป็น กรมหลวงเทวินทรสุดา หรือ เทพินทรสุดา
เมื่อเกิดการผลัดแผ่นดินสิ้นรัชสมัยสมเด็จพระเจ้ากรุงธนบุรี พระองค์ได้รับโปรดเกล้าฯ ลดพระยศเป็น "หม่อมอั๋น" ด้วยเป็นพระบรมวงศานุวงศ์ฝ่ายหญิงก็จึงต้องโทษจองจำไว้ ขณะที่พระบรมวงศานุวงศ์ที่เป็นชายมักถูกประหารพร้อมกับขุนนาง ดังปรากฏในพระราชพงศาวดารฉบับพระราชหัตถเลขา ความว่า
"'ยังเหลืออยู่แต่พระราชบุตร และบุตรีน้อย ๆ มีเจ้าฟ้าสุพันธุวงศ์ [เจ้าฟ้าเหม็น] อันเป็นพระราชนัดดาของพระองค์นั้นเป็นต้น และเจ้าฮั้น [กรมหลวงเทวินทรสุดา] ซึ่งเป็นน้าของเจ้าตากสิน และเจ้าส่อนหอกลางซึ่งเป็นกรมหลวงบาทบริจาอัครมเหสี กับญาติวงศ์ซึ่งเป็นหญิงนั้นให้จำไว้ทั้งสิ้น'"
หลังจากการผลัดแผ่นดิน ทรงดำรงพระชนม์อย่างสงบสุขในธนบุรีนั้นเอง ซึ่งยังมีผู้คอยอุปถัมภ์ค้ำชูอยู่ซึ่งหนึ่งในนั้นก็คือ สมเด็จพระเจ้าบรมวงศ์เธอ เจ้าฟ้ากรมพระยาเทพสุดาวดี พระเชษฐภคินีพระองค์ใหญ่ในพระบาทสมเด็จพระพุทธยอดฟ้าจุฬาโลก ด้วยมีความสนิทสนมคุ้นเคย
รายชื่อเขตของโซล
คู เป็นชื่อเรียกหน่วยการปกครองของโซล มีทั้งหมด 25 คู (เขต) แต่ละคูมีขนาดและประชากรมากน้อยต่างกันออกไป เช่น เขตซงพามีประชากรมากที่สุด ส่วนเขตซอโจมีพื้นที่มากที่สุด คูมีลักษณะคล้ายกับโบโรฮ์ (borough) ของลอนดอนและนิวยอร์ก หรือคล้ายกับเขตพิเศษของโตเกียว ในแต่ละคูจะมีสภาทำหน้าที่หลายอย่าง และรัฐบาลนครพิเศษจะดูแลในเขตอำนาจอื่น ๆ ในแต่ละคูก็จะแบ่งการปกครองออกเป็นทง (동, 洞) หรือแขวง บางคูที่มีพื้นที่น้อยอาจมีทงไม่กี่แห่ง หากคูไหนมีขนาดใหญ่เช่นเขตชงโนก็จะมีทงจำนวนมาก
รายชื่อ
สถิติใน ค.ศ. 2014
ลุยส์ อังเฆล มาร์ติเนซ
ลุยส์ อังเฆล มาร์ติเนซ (Luis Angel Martinez) นักมวยสากลชาวเม็กซิโก เกิดเมื่อ 9 ตุลาคม พ.ศ. 2524 ที่ เมือง Xochimilca ประเทศเม็กซิโก สถิติการชก 25 ครั้ง ชนะ 14 (น็อค 5) เสมอ 2 แพ้ 9 44503
อ้างอิง
สถิติการชก boxrec.com
นัมเลอา
นัมเลอา (Namlea) เป็นเมืองและอำเภอทางตอนเหนือของอ่าวกาเยอลีที่ชายฝั่งตะวันออกเฉียงเหนือของเกาะบูรู ประเทศอินโดนีเซีย เมืองนี้เป็นเมืองหลักของอำเภอบูรู
ฆิลเบร์โต เกบ บาอัส
ฆิลเบร์โต เกบ บาอัส (Gilberto Keb Baas) หรือ ฆิลเบร์โต โฆเซ เกบ บาอัส นักมวยสากลชาวเม็กซิโก เกิดเมื่อ 21 ตุลาคม พ.ศ. 2520 สถิติการชก 47 ครั้ง ชนะ 28 (น็อค 16) เสมอ 2 แพ้ 17
อ้างอิง
สถิติการชก boxrec.com
อลัน ยงยืนนาน
อลัน ยงยืนนาน เกิดเมื่อวันที่ 17 มกราคม พ.ศ. 2535 เป็นนักแสดงลูกครึ่งไทย-อังกฤษ ศึกษาที่ โรงเรียนอัสสัมชัญ ธนบุรี เข้าสู่วงการบันเทิงตั้งแต่อายุ 9 ปี ปัจจุบันเป็นนักแสดงในสังกัดโพลีพลัส
พชร ปัญญายงค์
พชร ปัญญายงค์ เป็นพิธีกรชาวไทย จบการศึกษาจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ ภาควิชาวิศวกรรมอุตสาหการ (ภาคภาษาอังกฤษ) และปริญญาโท สาขาเศรษฐศาสตร์การเงิน จากคณะเศรษฐศาสตร์ จุฬาลงกรณ์มหาวิทยาลัย เป็นที่รู้จักในฐานะพิธีกรเล่าข่าวเศรษฐกิจ ในรายการ เรื่องเล่าเช้านี้ แทนที่ หม่อมหลวงณัฏฐกรณ์ เทวกุล
หลังจบการศึกษา เขาทำงานที่สหรัฐอเมริกา ​5 ปี โดยเป็นฝ่ายวิเคราะห์การตลาดให้กับ Toyota Motor Sales Corporate บริษัทที่ดูแลการตลาดของแบรนด์โตโยต้าแถบทวีบอเมริกาเหนือทั้งหมด หลังจากนั้นกลับมายังประเทศไทย ทำงานที่ บริษัท โตโยต้า บางกอก จำกัด ซึ่งเป็นธุรกิจของครอบครัว ในตำแหน่งรองประธานกรรมการบริหาร
และยังทำงานประจำที่ โตโยต้า บางกอก ก้าวเข้าสู่วงการโดยทำที่ช่อง มันนี่ แชนแนล (Money Channel) โดยผ่านการคัดเลือกจากโครงการ mai MJ search Reality Challenge 2005 ร่วมกับพิธีกรที่มีชื่อเสียงคนอื่นๆ ของมันนี่แชนแนล เช่น พิชญุตม์ จงใจพิพัฒน์,ชนิดา ประสมสุข,สมคะเน ยอดพราหมณ์ ฯลฯ โดยมีผลงานรายการต่างๆ เช่นมอร์นิ่ง โอเพ่นนิ่ง โคลสซิ่ง เบลล์ (Morning Opening-Closing Bell), รายการ เทรดดิ้ง อาวร์ (Trading Hour) รายการ แมเนจิ้งเอเชีย แมเนจิ้ง ไทยแลนด์ (Managing Asia Managing Thailand) ช่อง มันนี่ แชนแนล (Money Channel), รายการ ก้าวทันตลาดทุน ช่อง 5, รายการคลุกวงใน ช่อง มันนี่ แชนแนล (Money Channel), รายการ ท็อบคลาส (Top Classs) ช่อง มันนี่ แชนแนล (Money Channel), รายการ เทรดดิ้ง อาวร์ (Trading Hour) ช่อง มันนี่ แชนแนล (Money Channel), รายการ Econ Today ช่อง ​​11, รายการ บางกอก สเตชัน (Bangkok Station) ช่อง 5 และ รายการเรื่องเล่าเช้านี้ กับ ไทยทีวีสีช่อง 3
ปัจจุบันเขาร่วมงานกับ บจก.ด็อกเตอร์วาไรตี้ ในฐานะผู้ดำเนินรายการ รวยหุ้นรวยลงทุน ทางช่องไทยรัฐทีวี
เขายังเป็นลูกพี่ลูกน้องกับ สมิทธิ์ อารยะสกุล ปัจจุบันสมรสกับ สุฐิตา เรืองรองหิรัญญา มีบุตรชาย 1 คน ชื่อ น้องแพททริก หรือ พชฏ ปัญญายงค์ มีบุตรสาว 1 คน ชื่อ น้องริต้า หรือ พชริตา ปัญญายงค์
จักรพรรดินีเฉิงจงอี้
พระชายาจินเซี่ยวจวงกง (敬孝忠恭元妃Grand Consort Jingxiaozhonggong)ราชกูลเดิม คือ โป๋เอ่อร์จี้จี๋เท่อ (博尔济吉特氏Borjigit) เป็นธิดาของ จินซ่างเอ่อร์ฮุย (吉桑阿尔寨Jisang'a'erzhai)จากเผ่ามองโกลเคอร์ฉิน หลังการสิ้นพระชนม์ของพระนางได้รับการสถาปนาเป็น"พระชายาจินเซี่ยวจวงกง''(敬孝忠恭元妃Grand Consort Jingxiaozhonggong) และหลังจากองค์ชายตัวเอ่อร์กุ่น ได้เป็นผู้สำเร็จราชการในจักรพรรดิซุ่นจื้อ และได้สถาปนาตัวเองเป็น จักรพรรดิเฉินจง จึงได้สถาปนานามพระวรชายาเอกเป็น จักรพรรดินีเฉินจงอี้(成宗义皇后Empress Chengzongyi).
รายชื่อแหล่งมรดกโลกในประเทศชิลี
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศชิลีทั้งสิ้น 7 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศชิลีมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 17 แห่ง
ไฮโดรมิเตอร์
ไฮดรอมิเตอร์ (hydrometer) อาจเรียกว่า มาตรวัดความหนาแน่นของเหลว คือ อุปกรณ์วัดความถ่วงจำเพาะ (specific gravity) หรือความหนาแน่น (density) ของของเหลว โดยอาศัยหลักการลอยตัวของวัตถุ (buoyant force)
ไฮโดรมิ​เตอร์​ส่วน​มากทำ​จาก​แก้ว ปิดสนิททุกด้าน ด้านบนของไฮดรอมิเตอร์ เรียกว่า ส่วนก้าน (stem) มีลักษณะ​เป็น​หลอดยาวแคบๆ​ เป็น​ส่วน​ที่​ใช้​จับเมื่อ​จะ​จุ่มไฮโดรมิ​เตอร์ลงไป​ใน​สารละลายที่​จะ​วัด​ ​ บนก้าน มีสเกล บอกความหนาแน่นของของเหลว ​ ด้านล่างเป็นกระเปาะ ปลายกระเปาะถ่วง​ด้วย​ตะกั่ว​ ​ปิดทับด้วย​ ​ขี้ผึ้ง​หรือ​ wax ​ ระดับ​ความ​ลึกที่จม​จะ​แปรผกผัน​กับ​ความ​หนา​แน่นของของเหลว​ ​
ชนิดของไฮโดรมิ​เตอร์​
ไฮโดรมิ​เตอร์​มีหลายชนิด จะ​ถูกออกแบบมา​เพื่อ​ใช้​สำ​หรับวัด​ความ​หนา​แน่นของเหลวที่ต่างชนิด​กัน​ สเกลบนไฮโดรมิ​เตอร์​จึง​ต่าง​กัน​ออกไป​ โดย​การเทียบค่า​ (calibration) ​การจม​ใน​ของเหลวที่ทราบ​ความ​หนา​แน่น​แล้ว​​ซึ่ง ​ ​ชนิดของไฮโดรมิ​เตอร์​ที่​ใช้วัดความหนาแน่นของเหลวต่างๆ ​มีดังนี้​
​สเกลนี้​ได้​รับการสร้างขึ้น​ใน​ปี​ 1768 ​โดย​ Antoine Baume ​นักเคมีชาวฝรั่งเศส​ ​สเกลชนิดนี้​ได้​รับการ​ใช้​งานอย่างกว้างขวาง​เพราะ​มีการแสดงค่าของ​ความ​ถ่วงจำ​เพาะ​เป็น​สเกลตัวเลขที่อ่าน​ได้​ง่าย​ ​สเกลนี้​จะ​วัดที่​ได้​ค่า​เป็น​องศา​โบเม​ (degrees Baume) ​มีสัญลักษณ์​เป็น​ o Be ​หรือ​ o B ​สเกลของไฮโดรมิ​เตอร์ชนิด​จะ​ต่าง​กัน​ไปตามช่วงที่​ใช้​วัด​ความ​หนา​แน่น​ซึ่ง​มี​ 2 ​แบบคือ
ชิมะสึ มิสึฮิสะ
ชิมะสึ มิสึฮิสะ (島津光久,16 กรกฎาคม 1616 - 14 มกราคม 1695) เป็นไดเมียวแห่งซัตสึมะคนที่ 2 ดำรงตำแหน่งระหว่างปี ค.ศ. 1638 - 1695
ไฮโดรมิเตอร์
ชนิดของไฮโดรมิ​เตอร์​
​แบบที่​ใช้​วัดของเหลวที่มี​ความ​หนา​แน่นมากกว่าน้ำ​ ​เช่น​ ​น้ำ​เชื่อม​ ​โดย​เทียบมาตรฐานที่อุณหภูมิ​ 15 o C ​ระดับ​ใน​น้ำ​บริสุทธิ์​ไฮโดรมิ​เตอร์​จะ​ลอยตัด​กับ​ผิวหน้าของน้ำ​ที่​เลข​ 0 ​ซึ่ง​เป็น​ระดับบนสุดของสเกล​ ​และ​เมื่อ​อยู่​ใน​สารละลายที่มี​เกลือ​ (common salt) 15 ​ส่วน​ต่อน้ำ​หนักของน้ำ​ ​ไฮโดรมิ​เตอร์​จะ​ลอย​อยู่​ใน​จุดหนึ่ง​ ​จุดนี้​จะ​เป็น​ขีดแบ่งช่วงของไฮโดรมิ​เตอร์​ทั้ง​หมด​ 15 ​ช่วง​ ​ระหว่างแต่ละช่วง​จะ​เป็น​ถูกแบ่ง​เป็น​ช่วงย่อยอีก​ 0-15 ​จุด แบบที่​ใช้​วัดของเหลวที่มี​ความ​หนา​แน่นน้อยกว่าน้ำ​ ​เช่น​ ​แอลกอฮอล์​ ​ที่​ 15 o C ​ระดับที่​ไฮโดรมิ​เตอร์ลอยตัด​กับ​ผิวน้ำ​จะ​อยู่​ที่​ 0 ​ซึ่ง​เป็น​ระดับล่างสุดของสเกล​ ​และ​เมื่อ​อยู่​ใน​สารละลายเกลือ​ 10 ​ส่วน​ใน​น้ำ​ 90 ​ส่วน​ต่อน้ำ​หนัก​ ​ระดับการจม​จะ​อยู่​ที่ขีด​ 10 ​ของไฮโดรมิ​เตอร์​ ​สเกลชนิดนี้​จึง​มีขีดพักแบ่ง​เป็น​ 1-10 ​ห่าง​กัน​ระหว่างขีด​ 0-10 ​หน่วยของสเกล​
ชิมะสึ มิสึฮิสะ
อ้างอิง
1616 1695
ไฮโดรมิเตอร์
ชนิดของไฮโดรมิ​เตอร์​
เสกลบนไฮโดรมิ​เตอร์ชนิดนี้​ มีหน่วย​เป็น​ Brix ซึ่งหมายถึง ​เปอร์​เซ็นต์ของของแข็งที่ละลายได้ทั้งหมด (total soluble solid) ต่อน้ำ​หนักของสารละลาย​ โดย​เทียบมาตรฐานที่​ 20 o C ​ไฮโดวัดตามใช้​กัน​มาก​ใน​อุตสาหกรรมน้ำ​ตาล​ ​องศาบนสเกล​จะ​เท่า​กับ​เปอร์​เซ็นต์ของน้ำ​ตาลต่อน้ำ​หนัก​ ( ​ปริมาณของน้ำ​ตาลต่อน้ำ​หนัก​ 100 ​กรัมของของเหลว​ )​สเกล​ Brix ​นี้​ใช้​ใน​บอกปริมาณน้ำ​ตาลที่มี​อยู่​ใน​ไวน์​และ​ใช้​บอกปริมาณน้ำ​ตาลที่มี​อยู่​ใน​น้ำ​ผลไม้​ ​น้ำ​ตาล​ใน​น้ำ​ผลไม้​แค่​ 2o Brix ​จะ​เปลี่ยน​เป็น​แอลกอฮอล์​ได้​ถึง​ 1% ​ต่อปริมาตรของไวน์​   ​Balling scale hydrometer ไฮโดรมิ​เตอรชนิดนี้​ใช้​​มาก​ใน​อุตสาหกรรมเบียร์​ใน​การวัดเปอร์​เซ็นต์​เฉลี่ยของ​ wort ( ​ของเหลวที่​ได้​จาก​การหมักข้าวบา​เลย์รวม​กับ​น้ำ​ ​และ​จะ​เติมฮอบ​และ​ยีสต์ลงไปเพื่อทำ​เบียร์​ ) ​โดย​น้ำ​หนักของแข็ง​หรือ​น้ำ​ตาลที่ละลาย​อยู่​ใน​เบียร์​หรือ​สุราต่างๆ​ ​ไฮโดรมิ​เตอร์นี้​เทียบมาตรฐานที่​ 14 o Raumur (17.5 o C) ​โดย​ทั่ว​ไป​แล้ว​ไฮโดรมิ​เตอร์นี้​ใช้​สำ​หรับวัดเปอร์​เซ็นต์ต่อน้ำ​หนักของน้ำ​ตาล​เป็น​ตัวเลขที่​ใช้​จะ​เป็น​แบบเดียว​กับ​สเกลของ​ Brix ​แต่​ไฮโดรมิ​เตอร์ชนิดนี้​ใช้​กับ​สุรา​ ​ซึ่ง​ Brix ​สเกลนี้ก็​ใช้​ใน​การหาปริมาณน้ำ​ตาล​ใน​เหล้าองุ่น​ได้​ด้วย​
เป็น​ไฮโดรมิ​เตอร์ที่มีสเกลผสม​ใช้​วัดของเหลวที่มี​ความ​หนา​แน่นน้อยกว่าน้ำ​ ​เช่น​ ​กรดซัลฟูริค​ ​และ​นม​ ​ไฮโดรมิ​เตอร์ชนิดนี้​ใน​ศตวรรษที่​ 19-20 ​มัก​ใช้​ใน​ใน​การตรวจสอบน้ำ​ยาฟอกหนัง​ใน​อุตสาหกรรมหนังสัตว์​ ​ไฮโดรมิ​เตอร์​ Twaddle ​สเกล​ได้​มา​จาก​การปรับการวัด​ความ​หนา​แน่นของเหลวที่มากกว่าน้ำ​ให้​ง่ายขึ้น​ ​ความ​ถ่วงจำ​เพาะที่วัด​ได้​จะ​อยู่​ใน​ช่วง​ 1.000 ​ถึง​ 2.000 ​โดย​แบ่ง​เป็น​ 200 ​ส่วน​เท่าๆ​ ​กัน​ ​ดั้ง​นั้น​ 1 o Twaddle ​จะ​เป็น​ความ​ถ่วงจำ​เพาะ​เท่า​กับ​ 0.005
ใช้​บอกเปอร์​เซ็นต์ของน้ำ​หนักเอทานอล​ใน​น้ำ​ต่อปริมาตร​ ​สเกลของไฮโดรมิ​เตอร์นี้​จะ​เทียบ​กับ​เปอร์​เซ็นต์ของเอทานอลต่อปริมาตรที่​ 60 o F ​เมื่อจุ่มไฮโดรมิ​เตอร์ชนิดนี้​ใน​น้ำ​บริสุทธิ์ระดับ​อยู่​ที่บริ​เวณที่ผิวหน้าของน้ำ​บริสุทธิ์ตัด​กับ​สเกลที่​ 0 ​ของสเกล​ ​และ​เมื่อจุ่ม​ใน​เอทานอลบริสุทธิ์​จะ​มีระดับ​เป็น​ 100 ​สเกลชนิดนี้​จึง​แบ่งช่วง​เป็น​ 0 ​ถึง​ 200 ไฮโดรมิ​เตอร์สเกลนี้​ได้​รับการคิด​ค้น​โดย​สถาบันปิ​โตรเลียมอเมริ​กัน​ (the American Petroleum Institute) ​ใน​ปี​ 1921  ​ไฮโดรมิ​เตอร์ชนิดนี้​เป็น​มาตรฐาน​ใน​การวัดผลิตภัณฑ์ปิ​โตรเลียม​ใน​อเมริกา​ Propylene glycol hydrometer ​ไฮโดรมิ​เตอร์ชนิดนี้​จะ​มีสเกลคู่ที่​ใช้​วัด​ความ​ถ่วงจำ​เพาะ​และ​เปอร์​เซ็นต์​โดย​น้ำ​หนักของ​ propylene glycol ​ที่​ 60 o F ​ไฮโดรมิ​เตอร์ชนิดนี้​จะ​ใช้​กับ​ตารางดัชนีบอกค่าจุดเยือกแข็ง​ ​จุดเดือด​และ​เปอร์​เซ็นต์​โดย​น้ำ​หนักร่วม​กัน​
ไฮโดรมิ​เตอร์ชนิดนี้​ใช้​ใน​การวัด​ความ​อิ่มตัวของเกลือ​ใน​น้ำ​ที่​ 60 oF ​ความ​ยาวของไฮโดรมิ​เตอร์​เป็น​ 330 ​มม​.
ไฮโดรมิ​เตอร์ชนิดนี้​ใช้​วัดอัตรา​ความ​หนา​แน่นของตัวอย่างเปรียบเทียบ​กับ​ความ​หนา​แน่นของน้ำ​บริสุทธิ์​ ​อุณหภูมิที่​ใช้​วัดมาตรฐานของไฮโดรมิ​เตอร์ชนิดนี้คือ​ 60/60 o F (15.6/15.6 o C)
Red Beat รหัสร้อน
ประวัติ
หลังจากปล่อยให้เพลงแดนซ์จากต่างประเทศเข้ามาครองความนิยมในหมู่วัยรุ่นกันอยู่พักใหญ่ คริสติน่า อากีล่าร์ ก็กลับมาทวงบัลลังก์ราชินีเพลงแดนซ์เมืองไทย โดยเปิดตัวสุดเซอร์ไพรส์ครั้งแรกใน เพลง ไม่ยากหรอก บนเวทีคอนเสิร์ต 10 ปี แกรมมี่ เรียกเสียงกรี๊ดเสียงฮือฮาอย่างถล่มทลาย หลังจบคอนเสิร์ตก็เกิดกระแสถามหาอัลบั้มชุดนี้ทันทีทั้งที่ยังไม่รู้คอนเซ็ปต์หรือชื่ออัลบั้มแต่อย่างใด และเมื่อทันทีที่เพลง ไม่ยากหรอก ออกอากาศทางวิทยุเป็นครั้งแรก ถูกขอให้เปิดตามรายการวิทยุ จนทยานขึ้นชาร์ตอันดับ 1 ทุกคลื่นวิทยุทันที และเมื่อทันทีที่มีการพรีเมียร์ MV ไม่ยากหรอก ทางรายการ BANG BANG BANGKOK เมื่อวันที่ 14 มกราคม 2537 ทางสถานีโทรทัศน์ช่อง 9 สร้างสถิติเรตติ้งสูงสุดเป็นประวัติการณ์ของรายการเพลงเมืองไทย เป็นการกลับมาที่ร้อนแรงและทรงพลังที่สุด กลายเป็น Talk of the Town เพียงชั่วข้ามคืน และเมื่ออัลบั้มวางแผงไปได้เพียงหนึ่งสัปดาห์ สามารถกวาดยอดขายถล่มทลายได้สูงถึงสามแสนตลับ และอีกไม่กี่สัปดาห์ต่อมาก็สามารถกวาดยอดขายประเดิมหนึ่งล้านแรกภายในเวลา 1 เดือนเท่านั้น จนได้รับฉายาจากบรรดาสื่อว่าเป็นอัลบั้ม อัศวินม้าขาว ที่สามารถช่วงชิงบัลลังก์เพลงแดนซ์จากต่างประเทศที่กำลังฮิตอยู่ได้อย่างสมศักดิ์ศรีเจ้าแม่เพลงแดนซ์ของเมืองไทย หลังจากที่อัลบั้มชุดนี้มีอดขายสูงเกินล้านตลับจึงมีการฉลองความสำเร็จรูปครั้งนี้โดยการเปลี่ยนปกอัลบั้มด้วยปก Pop Art ที่สวยมีสีสันสะดุดตา พร้อมกับรูปเซ็ท Summer Heat สุด Exclusive
ไฮโดรมิเตอร์
ชนิดของไฮโดรมิ​เตอร์​
ไฮโดรมิ​เตอร์ชนิดนี้​ใช้​ใน​การวัด​ความ​ถ่วงจำ​เพาะ​และ​องศา​ quevenne ​ของหางนม​และ​นม​ทั้ง​หมด​ ​อุณหภูมิที่​ใช้​ใน​การเทียบมาตรฐานคือที่​ 60 o F ​ความ​ยาวของไฮโดรมิ​เตอร์​เป็น​ 330 ​มม​. ​โดย​มีรูปแบบที่ก้าน​เป็น​เทอร์​โมมิ​เตอร์​ซึ่ง​มีช่วง​เป็น​ 20-100 o F thumbnail
Red Beat รหัสร้อน
Young Christina Dancer
Young Christina Dancer โครงการที่เฟ้นหานักเต้นมือสมัครเล่น ทั้งเด็กและวัยรุ่นจากทั่วประเทศ เพื่อร่วมขึ้นแสดงบนเวที Christina Non-Stop Concert ร่วมกับคริสติน่า อากีล่าร์ และร่วมขึ้นแสดงในหลายๆคอนเสิร์ต เช่น โลกดนตรี 7 สีคอนเสิร์ต ฯลฯ อื่นๆอีกมากมาย
ยอดขาย
อัลบั้ม Red Beat รหัสร้อน สามารถทำยอดขายจากทั่วประเทศสูงถึง 3.5 ล้านตลับ และทำยอดขายเกินล้านตลับได้ภายในเวลาเพียง 30 วัน (1 เดือน) ในช่วงสัปดาห์แรกของการวางแผงอัลบั้ม สามารถทำยอดขายเปิดตัวได้ถึง 3 แสนตลับ ภายใน 7 วัน เป็นสถิติสูงสุดของแกรมมี่ ถูกจัดอันดับเป็นอัลบั้มที่ที่ขายดีที่สุดอันดับที่ 1 ของแกรมมี่ในปี 2537 และเป็นอัลบั้มที่ขายดีที่สุดของแกรมมี่ตลอดกาลอันดับที่ 3
รัดซึญปอดลาสกี
รัดซึญปอดลาสกี (Radzyń Podlaski) เป็นเมืองทางตะวันออกของประเทศโปแลนด์ ห่างจากเมืองหลักลูบลินไปทางทางเหนือประมาณ 60 กิโลเมตร อยู่ในเขตจังหวัดลูบลิน มีเนื้อที่ทั้งหมด 19.31 ตารางกิโลเมตร และในปี ค.ศ. 2016 มีประชากร 15,963 คน
ตั้งแต่ในปี ค.ศ. 1999 เมืองได้เป็นส่วนหนึ่งของจังหวัดลูบลิน ก่อนหน้านี้เมืองได้เป็นส่วนหนึ่งของจังหวัดเบียวาปอดลัสกา (ค.ศ. 1975–1998) และในอดีตเป็นของเลสเซอร์โปแลนด์ เมืองได้ก่อตั้งขึ้นในปี ค.ศ. 1468 และมีสถานที่ท่องเที่ยวที่สำคัญคือพระราชวังปอตอสกี
การเลือกตั้งในประเทศอินโดนีเซีย ค.ศ. 2019
การเลือกตั้งเป็นการทั่วไป เกิดขึ้นที่ประเทศอินโดนีเซีย ในวันที่ 17 เมษายน ค.ศ. 2019 ซึ่งเป็นครั้งแรกของประวัติศาสตร์อินโดนีเซีย ที่มีการเลือกประธานาธิบดี รองประธานาธิบดี และสภาผู้แทนราษฎร (MPR) การเลือกตั้งที่อินโดนีเซียได้มีพรรคการเมืองกว่า 60 พรรค มีส่วนร่วมในการเลือกตั้งครั้งนี้
การเลือกตั้งประธานาธิบดีอินโดนีเซียครั้งนี้เป็นการต่อสู้ระหว่าง โจโก วีโดโด สังกัดพรรคประชาธิปไตยอินโดนีเซีย-การต่อสู้ และปราโบโว ซูบียันโต สังกัดพรรคขบวนการอินโดนีเซียยิ่งใหญ่
บ่วงบาป
บ่วงบาป เป็นละครโทรทัศน์แนวพีเรียด-ดราม่า ผลิตโดย บริษัท บ้านละคอน จำกัด ดำเนินงานโดย อรพรรณ พานทอง บทประพันธ์โดย อัจฉรียา บทโทรทัศน์โดย พอวาสน์-นันทพร-สุธิสา กำกับการแสดงโดย กฤษฎา เตชะนิโลบล นำแสดงโดย ทฤษฎี สหวงษ์, เฌอมาลย์ บุญยศักดิ์, หยาดทิพย์ ราชปาล, กันต์ กันตถาวร บ่วงบาปออกอากาศทุกวันพุธ-พฤหัสบดี เวลา 20.15 น. - 22.45 น. เริ่มออกอากาศตอนแรกวันที่ 7 กุมภาพันธ์ พ.ศ. 2556–28 มีนาคม พ.ศ. 2556 ทางสถานีวิทยุโทรทัศน์ไทยทีวีสีช่อง 3
เรื่องย่อ
สุพรรณบุรี รัตนโกสินทร์ศก ๑๑๖ หรือ ราวพุทธศักราช 2441 ในสมัยรัชกาลที่ 5 พระยาสุรเดชไมตรี (นาท ภูวนัย) ได้มอบศักดินาตลอดจนทรัพย์สินทุกอย่างรวมทั้งบริวารทาสให้ลูกชายคนเดียวคือ ขุนพิทักษ์ (ทฤษฎี สหวงษ์) คุณหญิงมณี (ดวงตา ตุงคะมณี) ผู้เป็นภรรยากลับเต็มไปด้วยความวิตกกังวัล เพราะรู้ดีว่าแท้จริงแล้วขุนพิทักษ์ลูกชายเป็นคนไม่เอาการเอางาน ใช้ชีวิตเสพสุขไปวัน ๆ แต่ที่ผ่านมาอยู่ในกรอบเพราะเกรงกลัวบารมีของบิดา และก็จริงดังที่คุณหญิงมณีกังวล
หลังจากเสร็จสิ้นงานศพของพ่อ ขุนพิทักษ์ก็ใช้ชีวิตสุขสำราญเต็มที่ ประพฤติตนผิดศีลห้า ทุกอย่างอยู่ภายใต้สายตาของ หลวงตามั่น (ยอดชาย เมฆสุวรรณ)
ด้วยความเป็นหนุ่มรูปงาม ทำให้เป็นที่หมายปองของหญิงสาว รวมทั้ง คุณรำพึง (เฌอมาลย์ บุญยศักดิ์) บุตรสาวของพระยาเทวราช (ศักราช ฤกษ์ธำรงค์)
นายสม (ศุภกรณ์ กิจสุวรรณ) และ ชุ่ม (หยาดทิพย์ ราชปาล) น้องสาว ชุ่มร้องไห้เศร้าเสียใจที่ต้องห่าง แม่เย็น (ปวีณา ชารีฟสกุล) ต้องมาเป็นทาสขัดดอก
ขุนพิทักษ์ดื่มเหล้าเมา เดินเข้าเรือนทาส แจ่ม (ยุวดี เรืองฉาย) ไปรายงานคุณหญิงมณี รำพึงอยู่บนเรือนพอดี ได้ยินแล้วไม่พอใจ
เริ่มแรกขุนพิทักษ์ไม่ได้สนใจชุ่มเท่าไหร่ แต่นานวันเข้าความซื่อ ไร้เดียงสาของชุ่ม ทำให้ขุนพิทักษ์หลงรักอย่างไม่รู้ตัว
รำพึงยังจ้องรังแกชุ่มตลอดเวลา โดยมี จวง (นฤมล สิทธิเม่ง) คนรับใช้คนสนิทคอยวางแผน
ขุนไว ไปทวงสิทธิ์ความเป็นเจ้าของรำพึง เพราะชนะขุนพิทักษ์ แต่รำพึงปฏิเสธจึงข่มขืน ส่วนขุนพิทักษ์ได้
ชุ่มเป็นเมียในกระท่อมเรือนทาส
รำพึงไปพึ่งหมอไสย์ให้ตามฆ่าชุ่มอีก หมอไสย์เลยขอค่าเหนื่อยครั้งนี้ด้วยตัวของรำพึง แม้รำพึงจะไม่ยอมแต่ก็สู้แรงหมอไสย์ไม่ได้ รำพึงเก็บหนี้แค้นครั้งนี้ไว้ในใจ ขุนพิทักษ์โดนทำร้ายด้วยคุณไสย์แทนชุ่มเกือบเอาชีวิตไม่รอดจน
ได้เกลียว (นภัสสร ช่วยเกิด) ช่วยเหลือพาไปรักษาตัว ส่วนชุ่มอาการสาหัส แต่ได้ขุนเกิด (ทองภูมิ ศิริพิพัฒน์) ซึ่งเป็นหมอช่วยรักษาจนหาย แต่ชุ่มจำอะไรไม่ได้ ขุนเกิดตั้งชื่อใหม่ให้เธอว่านวล ยกย่องให้เป็นภรรยา
15 ปีผ่านไป รำพึงเลี้ยงลูกของชุ่มกับขุนพิทักษ์เอาไว้ ตั้งชื่อว่าอัฐ (แดนอรุณ รามณรงค์) พร้อมกันนั้นรำพึงตั้งท้องกับหมอไสย์ คลอดลูกสาวชื่อระพี (ญาณิกา ทองประยูร) โดยขุนไวเข้าใจว่าเป็นลูกแท้ ๆ เกลียวโดนพระยาสุริน (วิวัฒน์ ผสมทรัพย์) จับไปเป็นเมียใช้หนี้ขัดดอก เกลียวจำใจ เพื่อรักษาชีวิตของขุนพิทักษ์และเปลี่ยนชื่อเป็นทัด โดนโขกสับรังแกทุกอย่างใช้หนี้บาปของตัวเองที่เคยทำมา ลูกชายของพระยาสุรินชื่อเทิด (จักรพันธ์ วงศ์คณิต) ก็คอยรังแกทุบตี เทิดหลงรักน้อย (กิ่งกาญจน์ มีสุข) ลูกสาวของขุนเกิดและนวลในขณะที่ระพีกลับชอบเทิดและหมั่นไส้ที่เทิดชอบน้อย หาโอกาสหาเรื่องน้อยเสมอ
แต่บาปกรรมเริ่มตามทันรำพึง เมื่อหมอไสย์ยังไม่ตาย กลับมาแก้แค้นอีกครั้ง และใช้ระพีเป็นเหยื่อครั้งนี้ หมอไสย์เสกของดำใส่ในตัวระพี ทำให้ระพีเป็นบ้า ไม่มีสติ ขุนไวเฝ้าดูแลด้วยความเป็นห่วง รำพึงแค้นที่หมอไสย์พ่อแท้ ๆ ของระพีทำร้ายลูกตัวเอง ตั้งใจคิดบัญชีแค้นครั้งนี้อีก ขุนไวเพิ่งรู้ว่าขุนพิทักษ์และชุ่มยังไม่ตาย รำพึงก็ยังไม่หยุดแค้นขุนพิทักษ์และชุ่ม บ่วงรักบ่วงกรรม ที่พันผูกกันมายังไม่จบสิ้น
พิพิธภัณฑ์สงครามเชิงสะพานข้ามแม่น้ำแคว
พิพิธภัณฑ์สงครามเชิงสะพานข้ามแม่น้ำแคว (Kanchanaburi World War II Museum) เป็นสถานที่เก็บรักษาสิ่งที่เป็นหลักฐานทางประวัติศาสตร์ สมัยสงครามโลกครั้งที่สอง อันได้แก่ อาวุธ ยุทโธปกรณ์ต่าง ๆ โครงกระดูกของเชลยศึกสงคราม และภาพถ่ายเหตุการณ์ในสมัยนั้น นอกจากนี้บางส่วนยังจัดทำเป็นหอศิลป์ เก็บรวบรวมสิ่งของต่าง ๆ เช่น แสตมป์ ไปรษณีย์บัตรโบราณ เพชร พลอย และเครื่องประดับ พิพิธภัณฑ์สงครามเชิงสะพานข้ามแม่น้ำแควอยู่ห่างจากตัวเมืองไปตามทางหลวงหมายเลข 323 ประมาณ 4 กิโลเมตร แยกซ้ายประมาณ 400 เมตร อยู่ติดกับสะพานข้ามแม่น้ำแคว
โซระ โนะ คานาตะ โนะ!
โซระ โนะ คานาตะ โนะ (そらのカナタの!) เป็นการ์ตูนเล่มในประเทศญี่ปุ่นที่เขียนขึ้นโดย โอโนะ โทชิฮิโระ ตีพิมพ์เป็นตอน ๆ บนนิตยสาร Monthly Comic Rush โดยมี Jive เป็นผู้พิมพ์และจัดจำหน่าย ในฉบับรวมเล่ม เริ่มวางแผงวันแรกเมื่อ 2 กรกฎาคม 2550 และวางแผงเล่มสุดท้ายเมื่อ 6 กุมภาพันธ์ 2553 รวมทั้งหมด 4 เล่ม ซึ่งเป็นการจบเรื่องภาคแรก โดยผู้เขียนได้กล่าวไว้ว่า ถ้าเป็นไปได้อยากจะเขียนภาคต่อไป
เนื้อเรื่อง
ระหว่างที่เหล่าเพื่อน ๆ ของฟุตาบะ โซระโนะกำลังท้าตีเทนนิสเพื่อแลกกับการเลี้ยงอาหารอยู่นั้น บนท้องฟ้าก็มีสัตว์ประหลาดออกมาจากท้องฟ้านั้นและทำให้มนุษย์แทบทุกคนกลายเป็นหิน และเปลี่ยนเป็นสัตว์ประหลาดนั้น โดยที่มีเธอคนเดียวเท่านั้นไม่เป็นอะไร และพยายามหนีเหล่าสัตว์ประหลาดนั้นสุดชีวิต เธอพบเจอกับ สึซึกิ รุ่นพี่ต่างชั้นปีที่ปรารถนาจะนั่งดูโลกแตกสลายโดยที่ไม่คิดจะทำอะไร  และในขณะที่เธอกำลังวิ่งหนีและกำลังจนมุมกับสัตว์ประหลาด ริอุ เด็กประหลาดผู้มาจากต่างดาว ปรากฏตัวขึ้นต่อหน้าเธอ ช่วยเหลือเธอจากสัตว์ประหลาดและมอบโทร่าทอร์ก ให้เธอ และให้เธอร่วมต่อสู้ปกป้องโลกตามความปรารถนาของเธอเอง
แหล่งข้อมูลอื่น
[http://rush.jive-ltd.co.jp/sakuhin200707/sorano.html โซระ โนะ คานาตะ โนะ! บน เว็บไซด์หลักของสำนักพิมพ์ jive]
กรมพระเทพามาตย์ (นกเอี้ยง)
กรมพระเทพามาตย์ (สวรรคต: 7 มีนาคม พ.ศ. 2317) มีพระนามเดิมว่า เอี้ยง หรือ นกเอี้ยง เป็นพระราชชนนีในสมเด็จพระเจ้ากรุงธนบุรี สันนิษฐานว่าแต่เดิมพระองค์มีพื้นเพเป็นชาวจังหวัดเพชรบุรีและอาจมีเชื้อสายจีน พระองค์สมรสกับหยง แซ่แต้ วานิชชาวแต้จิ๋ว มีบุตรคนหนึ่งชื่อ สิน ที่ต่อมาได้ครองราชย์เป็นสมเด็จพระเจ้ากรุงธนบุรี
หลังสมเด็จพระเจ้ากรุงธนบุรีขึ้นครองราชย์ ในปี พ.ศ. 2312 ก็ทรงสถาปนานกเอี้ยงพระราชชนนีขึ้นเป็น กรมพระเทพามาตย์ ตามพระราชประเพณี ล่วงมาได้ปี พ.ศ. 2317 กรมสมเด็จพระเทพามาตย์ได้ประชวรพระยอดอัคเนสัน (ฝีชนิดหนึ่ง) และสวรรคตในเวลาต่อมา
พระนาม
ก.ศ.ร. กุหลาบ เป็นบุคคลแรก ๆ ที่ระบุว่ากรมพระเทพามาตย์ มีนามเดิมว่า "เอี้ยง" หรือ "นกเอี้ยง" แต่กลับไม่ปรากฏพระนามใน อภินิหารบรรพบุรุษ ส่วนใน ประวัติเจิ้งเจา ของสือเอ้อเหมยจี เรียกว่า ลั่วยั้ง หรือ นางนกยาง
ส่วนนิธิ เอียวศรีวงศ์ ว่า พระนามจริงของพระองค์ว่ากระไร ยังไม่มีทางสอบสวนได้แน่ชัดเลยจนบัดนี้